Lina Korsgren

Lina Korsgren (født 27. januar 1988 i Falun) er en svensk tidligere langrennsløper som hovedsakelig gikk langløp i Ski Classics. Hun vant Vasaloppet 2018, 2020 og 2021. Hun vant Ski Classics sammenlagt sesongen 2021. Hun gikk for forskjellige klubber i løpet av karrieren. Hun la opp i 2022.

 Idrettskarriere 
 Sesongen 2007/08  
I desember 2007 kom hun på andreplass på sprinten i Vattenfall Cup, i klassen K19-20 år.Domnarvets GoIF - Gamla nyheter, besøkt 23. mars 2017. Hun deltok i Junior-VM på ski 2008 i Malles, og kom der på 23.-plass på sprinten og 30.-plass på 5 km klassisk.Skisport 365 - Lina Korsgren, besøkt 23. mars 2017.

Korsgren vant det 21 km lange Mattila Ski Marathon i 2008. I ski-SM fikk hun bronse på 10 km skiathlon («dubbeljakt») i klassen K20, og hun kom på femteplass i 5 km klassisk.Skidresultat.se - Lina Korsgren, besøkt 23. mars 2017.

 Sesongen 2008/09  
Hun gikk sitt første renn i Skandinavisk Cup på Lygna i desember 2008, der hun kom på ellevteplass i sprint.FIS - ''Lina Korsgren - Scandinavian Cup , besøkt 23. mars 2017. Hun fikk sin første pallplass i Skandinavisk Cup da hun kom på andreplass på sprinten i Ulricehamn i februar, og hun endte på 17.-plass med 136 poeng sammenlagt i Skandinavisk Cup 2008/09.Norges Skiforbund - Scandinavian Cup Cross Country 2008-2009 Women , besøkt 23. mars 2017.

I ski-SM 2009 kom hun på 14.-plass på sprinten, 15.-plass på 10 km fri teknikk og 21.-plass på jaktstarten.FIS - Lina Korsgren - 2009, besøkt 23. mars 2017. Hun deltok også på Falun/Borlänges felles stafettlag som kom på femteplass på 3 &tumes; 5 km stafett.Längd.se - Resultat skid-SM damstafett, Åsarna , besøkt 23. mars 2017.

 Sesongen 2009/10  
I ski-SM 2010 kom hun på tolvteplass på 10 km fristil og 13.-plass på 15 km skiathlon. På 30 km kom hun på ellevteplass. Hun deltok ved Tour de Ski 2010, og kom der på 16.-plass sammenlagt. Hun fikk 76 poeng i Skandinavisk Cup 2009/10, som ga 36.-plass sammenlagt.Norges Skiforbund - Scandinavian Cup 2009/2010 , besøkt 23. mars 2017.

 Sesongen 2010/11  
I slutten av januar 2011 deltok Korsgren i Vinteruniversiaden 2011 i Tyrkia. På 5 km klassisk kom hun på 19.-plass, og på 10 km jaktstart kom hun på 14.-plass.FIS - Lina Korsgren - 2011 På sprinten måtte hun gå i B-finalen, der hun kom på andreplass, som plasserte henne på åttendeplass totalt.FISU - Ladies 1.3 km free sprint, besøkt 23. mars 2017.

I det svenske mesterskapet i 2011 kom hun på niendeplass på 15 km skiathlon og tolvteplass på 10 km klassisk. På 30 km kom hun på sjetteplass. I Skandinavisk Cup 2010/11 kom hun på 20.-plass med 119 poeng. Hennes beste plassering var en fjerdeplass på sprinten i Keuru.Norges Skiforbund - Scandinavian Cup 2010-2011 , besøkt 23. mars 2017.

 Sesongen 2011/12  
Av mindre løp vant hun Morapinglan (5 km) og Lilla SS Masstart (10 km) denne sesongen. i ski-SM kom hun på sjetteplass på 30 km, og hun kom på 18.-plass på sprinten.

Hun fikk til sammen 103 poeng i Skandinavisk Cup 2011/12, og endte med det på 27.-plass totalt.Norges Skiforbund - Scandinavian Cup Cross Country 2011-2012 , besøkt 23. mars 2017. I Team Sportia Cup 2011-2012 (tilsvarende Norgescupen i langrenn) kom hun på åttendeplass med 232 poeng, der Sara Lindborg vant sammenlag.Skidor.com - Team Sportia Cup 2011-2012 - D 21 , besøkt 23. mars 2017.

 Sesongen 2012/13 
I Skandinavisk Cup 2012/13 kom hun på 47.-plass totalt, med 36 poeng.FIS - Scandinavian Cup - 2013, besøkt 23. mars 2017.

 Sesongen 2013/14 
Skandinavisk Cup 2013/14 var hennes siste sesong av denne cupen, og hun endte på 37.-plass med 73 poeng. Hun debuterte i Ski Classics 2013/14 med Marcielonga i Italia, der hun kom på 14.-plass. Videre kom hun på 19.-plass på König Ludwig Lauf, og 12.-plass i Vasaloppet og Årefjällsloppet, og endte til slutt på 16.-plass med 231 poeng i Ski Classics denne sesongen.Cisma Ski Classics - Results - Search by season , besøkt 23. mars 2017. Hun kom på tredjeplass av fire løpere i ungdomsklassen; Inger Liv Bjerkreim Nilsen vant denne klassen.

I ski-SM kom hun på niendeplass i lagsprint, der hun gikk sammen med Moa Larsson, og hun kom på 26.-plass på tremila.

 Sesongen 2014/15 
Sommeren 2014 deltok hun i rulleskirennet Idre Fjäll Hill Climb, der hun vant den klassiske etappen, og kom på femteplass i skøyting.

I Bruksvallsloppet i november kom hun på femteplass i sprint, 16.-plass i fristil og 25.-plass i klassisk, og i februar vant hun Engelbrektsloppet og Kristinaloppet. Hun kom på 34.-plass i Intersport cup 2014–2015, med til sammen 53 poeng.Skidor.com - Intersport cup 2014-2015 , besøkt 24. mars 2017.

I Ski Classics 2014/15 kom hun på syvendeplass i La Sgambeda, Jizerská padesátka og Marcialonga, før hun kom på tredjeplass i König Ludwig Lauf og femteplass i Vasaloppet. Hun fikk til sammen 595 poeng, og endte på sjetteplass i Ski Classics denne sesongen.

 Sesongen 2015/16 
Hun vant det 42 km lange Vålådalen Classic Ski Marathon i desember 2015, og hun vant også det like lange Haldo Hanssons Minne. I april 2016 ble Nordenskiöldsloppet arrangert for første gang i moderne tid. Dette rennet var 200 km i 2016 på grunn av snømangel, og Korsgren vant dette rennet.

I Ski Classics 2015/16 vant hun prologen, og kom blant annet på andreplass i Jizerská padesátka og tredjeplass i Vasaloppet. Hun endte på syvendeplass med 770 poeng.

 Sesongen 2016/17 
Hun gikk til Team LeasePlan i 2016, som lagets første kvinnelige utøver. I Ski Classics 2016/17 har hun femteplass i Vasaloppet som beste enkeltresultat. Utenfor Ski Classics har hun vunnet Åre Swix Open og Haldo Hanssons Minne, som begge er 42 km.

 Sesongen 2017/18 
Korsgren vant Vasaloppet 2018, og kom på tredjeplass sammenlagt i Ski Classics.

 Resultatoversikt 
 Continental Cup 
Pallplasseringer Skandinavisk Cup 
 Nr. Dato Sted Øvelse Plass 1. 14. februar 2009  Ulricehamn Sprint fristil 2.

Sammenlagtplasseringer Skandinavisk Cup
 Sesong Sammenlagt Poeng Plass 2008/09 136  17.  2009/10 76  36.  2010/11 119  20.  2011/12 103  27.  2012/13  36  47.  2013/14  73  37. 

 Ski Classics 
Pallplasser
 Nr. Dato Løp Plass 1.    König Ludwig Lauf  3.  2.    Prolog  1. 3.    Jizerská padesátka  3. 4.    Vasaloppet  3.  5.    Vasaloppet  3. 

Sammenlagt
 Sesong Lag Sammenlagt Sprint Lag Ungdom Poeng Plass Poeng Plass Poeng Plass Poeng Plass 2013/14 Team SkiProAm  231  16.  -  -  620  8.  231  3. 2014/15  Team SkiProAm  595  6.  -  -  996  8.  -  - 2015/16  Team PIONEER Investments - Craft  770  7.  - -  1523  6.  -  - 2016/17  Team LeasePlan  ?  ?  ?  ?  ?  ?  -  -

 Referanser 

 Eksterne lenker 

  Skidresultat.se - Lina Korsgren
  Visma Ski Classics - Lina Korsgren
  XC Ranking - Lina Korsgren 
  Skisport365.com - Lina Korsgren

Kategori:Svenske langrennsløpere
Kategori:Langrennsløpere tilknyttet Vasaloppet
Kategori:Personer fra Falun